
“PËR MIRATIMIN ME NDRYSHIME TË DEKRETIT NR.1074, DATË 21.4.1995 “PËR SHPËRBËRJEN E POLICISË FINANCIARE DHE KRIJIMIN E POLICISË DOGANORE DHE POLICISË TATIMORE”

Në mbështetje të nenit 16 dhe 28, të ligjit nr.7491 “Për dispozitat kryesore kushtetuese”

KUVENDI POPULLOR
I REPUBLIKËS SË SHQIPËRISË

V E N D O S I:

Neni 1

Miratohet dekreti nr.1074, datë 21.4.1995 “Për shpërbërjen e Policisë Financiare dhe krijimin e Policisë Doganore dhe Policisë Tatimore” me ndryshimet si më poshtë:
Në nenin 2, paragrafi i dytë formulohet:
“Organet e Policisë Doganore varen nga Drejtori i Përgjithshëm i Doganave. Drejtuesi i saj emërohet dhe shkarkohet nga ministri i Financave”
Në nenin 3, paragrafi i dytë, të formulohet:
“Organet e Policisë Tatimore varen nga Drejtori i Tatimeve në Ministrinë e Financave. Drejtuesi i saj emërohet dhe shkarkohet nga ministri i Financave”
Neni 4, formulohet: “Struktura organizative e Policisë Doganore përbëhet nga oficerë dhe nënoficerë në vartësi të drejtorit të përgjithshëm të Doganave”
Në nenin 5, pas pikës 5, shtohet pika 5/1 me këtë përmbajtje:
“Siguron mbrojtjen e punonjësve të organeve tatimore gjatë kryerjes së detyrës së tyre”
Neni 8, formulohet:
“Struktura organizative e Policisë Tatimore përbëhet nga oficerë dhe nënoficerë në vartësi të drejtorit të tatimeve në Ministrinë e Financave”.
Në nenin 9, pas pikës me numër rendor 5, vihet numri “6”.

Neni 2

Ky ligj hyn në fuqi menjëherë.

Shpallur me dekretin nr.1118, datë 2.6.1995 të Presidentit të Republikës së Shqipërisë, Sali Berisha 



